Diari Oficial de la Generalitat Valenciana


Sumari del DOGV 7959, del 17-01-2017 (2016/10673)

Notificació de la sentència dictada en el procediment de guarda i custòdia número 395/2015.
-------------------------------------------------------------------------------------------

### Dades del document

Número de DOGV
:   7959

Data del DOGV
:   17-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2016/10660


Organisme emissor
:   Jutjat de Primera Instància i Instrucció Número 3 d'Elda

Tipus de document
:   Edicte

Notificació de la sentència dictada en el procediment de guarda i custòdia número 395/2015. [2016/10282]  
Família, guarda, custòdia o aliments de fill menor no matrimonial no consensuat número 000395/2015  
De: Zaida Ramírez Rico.  
Procurador: Jacob Botella Peidró.  
Contra: Raúl Moreno York.  
Procurador/a: -  
En aquest procediment de guarda i custòdia de fills no matrimonials número 395/2015, seguit a instàncies de Zaida Ramírez Rico contra Raúl Moreno York, s'ha dictat la sentència que té l'encapçalament i la part dispositiva que, literalment, són com segueix:  
  
«Sentència número 000026/2016  
Elda, 29 de febrer de 2016  
Gloria Lobato de Abajo, jutgessa del Jutjat de Primera Instància i Instrucció número 3 d'Elda, he vist aquestes actuacions de regulació de relacions paternofilials a instàncies de Zaida Ramírez Rico, assistida per la lletrada la senyora Flores Rizo, i representada pel procurador dels tribunals el senyor Botella Peidró, contra Raúl Moreno York, declarat en situació de rebel·lia processal, seguides amb el número 395/2015, en virtut de les facultats que m'han sigut donades per la Constitució, i en nom del rei, dicte la sentència següent:  
Dispositiva  
Estim substancialment la demanda de regulació de relacions paternofilials promoguda pel procurador dels tribunals, el senyor Botella Peidró, en nom i representació de Zaida Ramírez Rico, contra Raúl Moreno York, declarat en situació de rebel·lia processal, i en virtut d'això adopte les mesures següents:  
1. La pàtria potestat de la filla comuna, C., serà exercida conjuntament per ambdós progenitors.  
2. Atribuïsc a Zaida Ramírez Rico la guarda i custòdia de la filla comuna.  
3. Fixe a favor del pare, Raúl Moreno York, un règim de visites que consisteix en caps de setmana alterns des de les 18.00 hores del divendres fins a les 20.00 hores del diumenge. A més, podrà gaudir de la filla dues vesprades a la setmana, des de l'eixida del col·legi a les 20.00 hores, sempre que avise la mare amb 24 hores d'antelació.  
El pare estarà en companyia de la seua filla la meitat de les vacances escolars de Nadal i Setmana Santa, des del darrer dia lectiu i fins al dia anterior al primer dia lectiu, i si no és possible que el nombre de dies no lectius siga el mateix perquè és senar, la primera meitat tindrà una pernocta més. Si hi ha un desacord, el pare gaudirà de la primera meitat els anys parells i la mare els anys senars.  
Pel que fa a les vacances d'estiu, els mesos de juliol i agost es dividiran per períodes iguals, per quinzenes, i a cada un dels progenitors, de forma alternativa, li correspondrà cada una de les quinzenes. Si hi ha desacord, la primera quinzena del mes de juliol dels anys parells correspondrà al pare i la dels anys senars a la mare.  
4. Impose a Raúl Moreno York, l'obligació d'abonar a favor de la seua filla menor una pensió per aliments de 180 euros mensuals, pagadors dins dels cinc primers dies de cada mes i per mesos anticipats, mitjançant l'ingrés d'aquesta quantitat en el compte corrent que la mare indique a aquest efecte. Aquesta pensió s'actualitzarà a partir de l'1 de gener de cada any, una vegada Institut Nacional d'Estadística publique l'índex de preus de consum?, així com el pagament de la meitat de les despeses extraordinàries que s'hi produïsquen en la vida de la filla menor, i s'entendran com a tals les despeses mèdiques no cobertes per la Seguretat Social, i aquelles que no són ordinàries ni habituals, sinó futures i puntuals i que sorgisquen d'una especial situació ocasional que cal afrontar amb caràcter excepcional, ja que afecten facetes d'indubtable importància per als fills menors o majors que no han arribat a la independència econòmica, sempre que s'acrediten suficientment, siguen consultades prèviament amb ell (sempre que siga possible) o siguen autoritzades pel jutjat, si hi ha discrepància entre els pares.  
  
Tot això sense fer imposició expressa de costes processals.  
Notifiqueu aquesta resolució a les parts i feu-los saber que no és ferma, que és susceptible de recurs d'apel·lació que s'haurà d'interposar en aquest jutjat dins del termini de 20 dies comptadors des de l'endemà de la notificació. En la interposició del recurs l'apel·lant haurà d'esmentar la resolució impugnada, els pronunciaments que impugnar i les al·legació en què basa l'apel·lació.  
De conformitat amb la modificació de la Llei orgànica del poder judicial per la Llei 1/2009 (BOE 04.11.09, DA 15a), cal consignar en el compte de consignacions i dipòsits del jutjat la quantitat de 50 euros com a requisit per a admetre a tràmit el recurs d'apel·lació indicat anteriorment.  
Poseu-ne en les actuacions un certificat i incloeu aquesta sentència en el llibre de sentències.  
Aquesta és la meua sentència, de la qual porteu un testimoniatge a les actuacions que l'han motivada, que pronuncie, mane i firme, Gloria Lobato de Abajo, jutgessa del Jutjat de Primera Instància i Instrucció número 3 d'Elda i partit judicial.»  
  
I atés que el demandat, Raúl Moreno York, es troba en parador desconegut, expedisc aquest edicte a fi que li valga de notificació de forma deguda.  
  
Elda, 20 de desembre de 2016.- La lletrada de l'Administració de justícia: María José Giner González.